აბაშის მუნიციპალიტეტის გერბი

აბაშის მუნიციპალიტეტის გერბი — აბაშის მუნიციპალიტეტის სახელმწიფო სიმბოლო დროშასთან ერთად. მიღებულია აბაშის მუნიციპალიტეტის საკრებულოს მიერ.

 აღწერილობა 
გერბის ფარი გადაკვეთილია და ქვემოთ გაკვეთილი, იყოფა სამ ნაწილად.
I ნაწილი — ვერცხლის ველზე ლაჟვარდის ხმალი, რომლის ზემოთ მოთავსებულია მეწამული ჰერალდიკური ჯვარი.
II ნაწილი — ლაჟვარდის ველზე ოქროს საწმისი.
III ნაწილი — მწვანე ველზე ხუთი ოქროს თავთავი. მწვანე ველს ზემოთ და ქვემოთ კვეთს სამი შემცირებული, ტალღოვანი ვერცხლის სარტყელი. 

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-ლაჟვარდოვანი ბაფთა, რომლის ვერცხლის ველზე შავით ჩაწერილია გერბის დევიზი — „აბაშა“. 

 რესურსები ინტერნეტში 
 აბაშის მუნიციპალიტეტის გერბი და დროშა 

კატეგორია:საქართველოს მუნიციპალური გერბები
კატეგორია:აბაშის მუნიციპალიტეტი